ในถนนสวนพลูเอง มีอีกร้านนึงที่ยังไม่ได้เคยลงรีวิว และเป็นร้านที่อยู่มาค่อนข้างนานแล้ว กับร้าน “กาแฟสดรสโบราณ” แฟรนชายด์ชาถุงกระดาษนั้นเอง ร้านนี้จะอยู่ในถนนสวนพลู ก่อนถึงตลาด ตรงข้ามกับโรงรับจำนำครับ ปกติร้านนี้ช่วงกลางวันจะเป็นร้านขายกาแฟถุง แต่ถ้าเป็นช่วงเย็นจะเป็นร้านสเต๊กด้วยครับ ถ้ามีโอกาสจะรีวิวในครั้งถัดไปให้ครับ จะมีอยู่แค่ 2 อย่างเท่านั้นที่ทางร้านชงไว้เสร็จแล้ว คือนมสดและชานม ครับ และสำหรับเมนูที่ผมลองวันนี้คือชานมนั่นเอง รสชาติจะเป็นชากระป๋องตรามือ สีส้มมาแต่ไกล รสชาติค่อนไปทางหวานถึงหวานมากครับ รสชาไม่ค่อยมีเท่าไร โดยจะเสิร์ฟโดยใส่ในถุงเก็บความเย็น ที่สามารถเก็บความเย็นไว้ได้ถึง 6 ชั่วโมงเต็ม เอาง่ายๆว่า เอาไปแช่ในตู้เย็นไม่ใช่ช่องฟรีสแล้วเอาออกมา น้ำแข็งยังไม่ละลายเลยครับ(ถ้าปกติประมาณ 10 องศาจะละลายหมดถ้าอยู่ในตู้เย็น) ราคา 25 บาทครับ โดยรวมแล้วไม่ค่อยประทับใจตรงที่ชงเสร็จแล้วครับ น่าจะเป็นชงสดๆ จะหอมและอร่อยกว่านี้ครับ